Hermann Rauschning

Hermann Rauschning (født 7. august 1887 i Thorn, død 8. februar 1982 i Portland i Oregon) var en tysk politiker og forfatter som var politisk aktiv for nazi-partiet i en kort periode. Han brøt senere med partiet og flyktet fra Tyskland.

Rauschning eide etter første verdenskrig et gods i fristaden Danzig og var politisk aktiv i nasjonale kretser. Han ble i 1931 med i NSDAP. Etter partiets valgseier i Danzig i mai 1933 ble han senatspresident, men ble avsatt allerede i november 1934. Han brøt i 1935 med nazistene og flyktet til Sveits, Frankrike og Storbritannia, og i 1940 til USA. Han ble verdenskjent gjennom sine bøker om Adolf Hitler og nazismen. Han er særlig kjent for boken Gespräche mit Hitler (Zürich, 1940), på engelsk som Voice of Destruction (USA) og  Hitler Speaks (i Storbritannia). På norsk som Hitler har sagt det (Aschehoug, 1940 og Lanser, 1983).

Han ble i 1942 amerikansk statsborger.

 Referanser 

 Kilder 
 Svensk uppslagsbok 1955
 Nationalencyklopedin
 Bøker av Rauschning i den svenske bibliotekskatalogen Libris

Kategori:Personer fra Toruń
Kategori:Tyske historikere
Kategori:Tyske sakprosaforfattere
Kategori:Tyske nazister
Kategori:Tyske arméoffiserer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tyskere i eksil
Kategori:Migranter fra Nazi-Tyskland til USA
Kategori:Tysk militærpersonell (Hæren i Keiserrike)
Kategori:Medlemmer av NSDAP (innmeldt 1925–1932)